Príloha č. 1

**Dohoda**

**o používaní služobného motorového vozidla MPC**

uzatvorená medzi:

**zamestnávateľom:** Metodicko-pedagogické centrum, Ševčenkova 11, Bratislava

v zastúpení: **.........................................**, generálny riaditeľ

a

**zamestnancom:**

**narodený/á:**

**bytom:**

**pracovné zaradenie:**

MPC a zamestnanec sa dohodli o používaní služobného motorového vozidla:

–––––––––––––––––––––––––––––––––––––––––––––––––––––––––––––––––––––––––––

Vozidlo bude zamestnancovi prideľované v zmysle smernice č. 4/2017 Zásady prideľovania a používania služobných motorových vozidiel na základe žiadanky na prepravu a záznamu o odovzdaní a prevzatí referentského vozidla.

1. Zamestnanec je oprávnený používať služobné motorové vozidlo (ďalej len „pridelené vozidlo“)výhradne na pracovné účely.

2. Bez súhlasu zamestnávateľa zamestnanec nie je oprávnený zveriť pridelené vozidlo tretej osobe.

3. Zamestnanec zodpovedá za škody spôsobené na pridelenom vozidle v zmysle § 179 – § 181 Zákonníka práce.

4. Zamestnanec zodpovedá za bezpečnosť osádky vozidla, za pridelené vozidlo a príslušenstvo a urobí všetko, aby predišiel ich prípadnému poškodeniu a odcudzeniu.

5. Dohoda sa uzatvára na dobu neurčitú a zúčastnené strany ju môžu vypovedať bez udania dôvodu.

6. Odstúpenie od tejto dohody nadobúda účinnosť dňom doručenia oznámenia o odstúpení zamestnancovi resp. zamestnávateľovi.

7. MPC okamžite odstúpi od dohody v prípade, že zamestnanec:

a) porušuje podmienky smernice č. 4/2017 Zásady prideľovania a používania služobných a súkromných motorových vozidiel,

b) porušuje pracovné povinnosti, pracovnú disciplínu alebo koná v rozpore s oprávnenými záujmami MPC,

c) sa dopúšťa opakovane porušovania dopravných predpisov alebo opakovane svojím zavinením spôsobí škody na pridelenom vozidle,

d) bolo mu odobraté oprávnenie viesť motorové vozidlá, túto skutočnosť musí zamestnanec bezodkladne oznámiť zamestnávateľovi.

8. Táto dohoda nadobúda platnosť dňom jej podpísania zmluvnými stranami a účinnosť dňom písomného potvrdenia oprevzatí prideleného vozidla zamestnancom. Dohoda sa vyhotovuje   
v dvoch vyhotoveniach, jedno je určené pre zamestnanca a jedno pre zamestnávateľa.

Bratislava,

Zamestnanec: ................................ MPC v zastúpení: ..........................................